Source: https://www.tax-fin-lex.si/Zbirke/SodnaPraksaList?nodeId=6a8170ab-0f71-4bad-bb48-47492a56ad3f
Timestamp: 2020-02-20 21:32:51+00:00
Document Index: 5915993

Matched Legal Cases: ['Sodišče ', 'sodišče ', 'sodišče ', 'sodišče ', 'Sodišče ', 'Sodišče ', 'sodišče ', 'sodišče ', 'sodišče ']

VSL sodba in sklep I Cpg 1488/99
VSL04200
ZOR člen 18, 542, 543, 544, 545, 546, 547, 548, 549, 550, 551, 18, 542, 543, 544, 545, 546, 547, 548, 549, 550, 551. ZPP člen 212, 236, 212, 236.
leasing - dokazi in izvajanje dokazov - trditveno in dokazno breme - priča - pogodba o leasingu - cenitev - skrbnost dobrega gospodarja
Ni dopustno predlagati prič, da bi le-te navajale pravno pomembna dejstva, kajti navajanje dejstev je dolžnost strank. Sodišče je ravnalo prav, ker ni zaslišalo predlagane priče, saj tožena stranka ni navedla konkretnih pravno pomembnih dejstev, ki naj bi se dokazovala z zaslišanjem predlagane priče. Tožeča stranka je vozilo prodala in kupnino odštela od dolga tožene stranke, s čimer je jasno pokazala, da je tožena stranka upravičena do zmanjšanja dolga za vrednost vrnjenega vozila, saj je tožeča upravičena terjati celotno plačilo po pogodbi o leasingu in je z vrnitvijo vozila torej obogatena. Glede na to pa tožeča ni upravičena prodati vozila za kakršno koli ceno, temveč za najugodnejšo ceno, ki bi jo kot dober gospodar lahko iztržila s smotrnim ravnanjem.
VSL sodba I Cp 667/2001
VSL46011
ZPSPP člen 12, 12/1, 24, 26, 27, 27/1, 27/2, 12, 12/1, 24, 26, 27, 27/1, 27/2.
najem poslovnih prostorov - odpoved najema poslovnih prostorov - poslovni prostor - aktivna legitimacija
Na podlagi najemne pogodbe, sklenjene med pravdnima strankama, je tožena stranka v obligacijskem razmerju samo s tožečo stranko, ki lahko po določbah 24., 26. in 27. člena ZPSPP najemno pogodbo odpove oziroma zahteva izpraznitev poslovnega prostora.
VDS sodba in sklep Pdp 953/2000
VDS01174
ZOR člen 103, 109, 110, 103, 109, 110. ZTPDR člen 83, 83/2, 83, 83/2.
ničnost - izpodbojnost
V delovnem pravu, razen v posebej z zakonom določenih primerih, se posamezni akti delodajalca ne razlikujejo kot nični oz. izpodbojni ali neveljavni. Vsak posamični akt, s katerim delavec ni zadovoljen, se lahko izpodbija, kar je procesna predpostavka za sodno varstvo, razen če gre za denarno terjatev.
VSL sklep I Cp 1469/2000
VSL44992
ZDen člen 5, 27, 27/1, 5, 27, 27/1. ZSKZ člen 14, 14/1, 20, 20/1, 14, 14/1, 20, 20/1.
pravni posel - kupna pogodba - aneks - grožnja in sila
Pooblaščenec pri sklepanju pogodb daje izjavo kot izraz svoje volje, ki nadomešča voljo zastopanega. Zato je odločilno ugotovljanje grožnje, sile ali zvijače držanega organa ali predstavnika oblasti pri sklepanju pravnega posla v razmerju do pooblaščenca.
VSL sodba I Cp 1435/2000
VSL46033
ZOR člen 277, 277/1, 277, 277/1.
obseg povrnitve gmotne škode - zamudne obresti - obrestna mera - tečaj
Zamudne obresti od denarne odškodnine za gmotno škodo, izraženo v tolarski protivrednosti ATS po srednjem tečaju Banke Slovenije na dan plačila, tečejo od dneva, ko je oškodovanec sam repariral predmetno škodo, po obrestni meri za devizne vloge na vpogled v kraju plačila.
VDSS sodba Pdp 557/2001
VDS01210
ZOR člen 133. ZPP (1977) člen 353, 353-1. Kolektivna pogodba za dejavnost zdravstva in socialnega skrbstva Slovenije člen 62, 64.
kolektivna pogodba - višina plače - znižanje plače - spremenjene okoliščine - reorganizacija
Delodajalec lahko delavcu zniža plačo (do obsega, ki je določen z zakonom oz. kolektivno pogodbo), če je to predvidel v pogodbi o zaposlitvi, v kateri je plačo vezal na realizacijo dogovorjenih nalog. Obstoj objektivnega razloga, zaradi katerega delodajalec ne more zagotavljati s pogodbo določene plače, je treba presojati s stališča 133. člena ZOR, zato je znižanje plače zakonito, če so nastopile takšne spremenjene okoliščine, ki so narekovale znižanje plače (organizacijske spremembe, znižan obseg dela javnega zavoda, vezanost na proračunska sredstva, itn.).
VDSS sklep Pdp 51/2001
VDS01455
ZDSS člen 6, 6-1, 34. Kolektivna pogodba za dejavnost zdravstva in socialnega varstva Slovenije člen 1, 1/9-9.
kolektivni delovni spor - dejavnost zdravstvenega in socialnega varstva - sindikalna članarina - obveznosti delodajalca - obračun in nakazilo sindikalne članarine - pogodba med delodajalcem in sindikatom - sklenitev pogodbe - obseg sodnega odločanja
Izven obsega predmeta spora sodišče v kolektivnih delovnih sporih ne more odločati, ne glede na določbe 34. čl. ZDSS, ki pomenijo le, da sodišče ni vezano na samo formulacijo zahtevka, kolikor ta ne ustreza vsebinskim rešitvam spora. Določbe 9. alineje 9. odst. 1. tč. IV. poglavja Kolektivne pogodbe za dejavnost zdravstva in socialnega varstva Slovenije (Uradni list RS, št. 15/94 in 19/96), ki se nanaša na obveznost delodajalca, da zagotavlja obračun in nakazovanja članarine sindikalni organizaciji, ni mogoče neposredno realizirati, temveč morata delodajalec in sindikat o tem skleniti pogodbo o načini obračunavanja in nakazovanja sindikalne članarine. Takšna pogodba mora biti praviloma pismena, vendar bi lahko bil upošteven tudi ustno sklenjeni dogovor, v kolikor bi urejal vsa bistvena vprašanja glede obračuna in nakazovanja članarine.
VSL sodba in sklep I Cp 409/2000
VSL48051
ZOR člen 122, 122/1, 125, 125/1, 132, 132/2, 325, 325/1, 325/2, 326, 122, 122/1, 125, 125/1, 132, 132/2, 325, 325/1, 325/2, 326.
razdrtje pogodbe - izselitev iz stanovanja - izpolnitev pogodbe - upniška zamuda - dolžnikova zamuda - izpolnitev
V kupoprodajni pogodbi ni bilo dogovorjeno pravilo sočasne izpolnitve, saj je bil rok izpolnitve obveznosti tožene stranke (plačilo obrokov kupnine) dogovorjen kot fiksni rok s sankcijo avtomatičnega razdrtja pogodbe, medtem ko rok za izpolnitev dela obveznosti tožeče stranke, to je za overitev pogodbe, ni bil določen. Stranki sta torej izključili sočasnost svojih obveznosti, kar pomeni, da na strani tožeče stranke ni šlo za upniško zamudo v smislu 2. odstavka 325. člena ZOR.
VSL sklep II Cpg 379/2001
VSL03584
ZIZ člen 43, 43/1, 43, 43/1. ZPP člen 343, 351, 361, 343, 351, 361.
delni umik izvršilnega predloga - delna ustavitev izvršbe - pravni interes za pritožbo
Dolžnik ne more doseči boljše zaščite, niti večje pravne koristi od tiste, ki jo je dosegel na podlagi sklepa o ustavitvi postopka (oziroma izvršbe), zato mu pravni red ne priznava pravnega interesa za pritožbo zoper delno ustavitev izvršbe.
VSL sklep I Cpg 570/2001
IZVRŠILNO PRAVO - PRAVO INTELEKTUALNE LASTNINE
VSL04154
ZVK člen 13, 13/3, 13, 13/3. ZIL člen 34, 36, 36/2, 54, 34, 36, 36/2, 54. ZASP člen 5, 5/1, 5/2, 5/2-10, 5, 5/1, 5/2, 5/2-10.
zamenjava - pravica
Pritožbeno sodišče nima pomislekov v presojo sodišča prve stopnje, da upnika nista z verjetnostjo izkazala, da bi dolžnik storil očitano dejanje nelojalne konkurence iz pete alinee 3. odst. 13. čl. ZVK. Sodišče prve stopnje je namreč pri presoji o (ne)zamenjljivosti pravilno upoštevalo tudi blagovno znamko dolžnika na spornih čevljih in sandalih. Z njo so po ugotovitvah sodišča prve stopnje "zelo vidno na več mestih" označeni čevlji dolžnika (prim. s tem v zvezi sklep Vrhovnega sodišča RS z dne 9.3.2000, opr. št. III Ips 90/98). Pravica do modela ne daje zavarovanemu modelu avtomatično pomena avtorskega dela. Kriteriji za eno in drugo vrsto pravice intelektualne lastnine so namreč različni (prim. 1. odst. 5. čl. ZASP in 14. čl. ZIL). Presoja o zatrjevani kršitvi začasne pravice do modela iz 32. čl. ZIL se mora omejiti na primerjavo spornih zunanjih oblik obutve dolžnika. Pri presoji o kršitvi začasne pravice iz 32. čl. ZIL (2. odst. 36. čl. ZIL v zvezi z 2. in 3. odst. 94. čl. ZIL) namreč ne morejo biti odločilne dodatne označbe dolžnika (blagovne znamke), ki sicer lahko izključujejo možnost zmede na trgu glede izvora, ko gre za očitek dejanja nelojalne konkurence iz pete alinee 3. odst. 13. čl. ZVK.
VSL sklep I Cpg 1436/99
VSL04238
ZOR člen 223, 488, 488/1, 488/1-1, 502, 502/1, 502/2, 504, 223, 488, 488/1, 488/1-1, 502, 502/1, 502/2, 504.
prodajna pogodba - garancija - odškodnina - izgubljeni dobiček - rok - listina - uporaba stvari - poslovodstvo brez naročila
Motorja sta po predelavi (marinizaciji) tako spremenila svoje lastnosti in namen uporabe, da gre za drugo stvar (ladijski motor namesto "kopenskega"), za katero pa garancijski list dejansko ni bil izdan, vendar je bila garancija kljub temu dana. Čeprav zakon ne omenja možnosti, da stranka sama odpravi napako in zahteva povrnitev stroškov v zvezi s tem, zoper tako ravnanje kupca ne more biti pomislekov, kadar je takšno ravnanje smotrno. Gre zgolj za drugo obliko jamčevalnega zahtevka iz 1. točke 1. odst. 488. čl. oziroma 1. odst. 502. čl. ZOR, ki pa ga je potrebno presojati po pravilih o poslovodstvu brez naročila, torej po 223. in drugih členih ZOR. Pri odločanju o zahtevku iz naslova izgubljenega dobička je treba opredeliti, kaj je bil pozitivni pogodbeni interes tožeče stranke ter ali je zaradi njegove neuresničitve nastala tožniku pogodbena ali nepogodbena škoda, kdo je za to škodo odgovoren ter tudi vse ostale elemente odškodninske odgovornosti (pogodbene ali nepogodbene).
VSL sklep I Cp 861/2001
VSL46039
ZPP člen 151, 151/2, 154, 154/1, 155, 151, 151/2, 154, 154/1, 155.
stroški pravdnega postopka - nagrada odvetnika - odgovor na tožbo
Tožena stranka je v svojem odgovoru na tožbo navedla le, da prereka tožbene navedbe in da bo obrazložitev svojega odgovora podala kasneje. Taka vloga se ne more šteti kot obrazložen odgovor na tožbo, temveč le kot kratek dopis, za sestavo katerega je tožena stranka upravičena do plačila v znesku 10 točk (4.točka tar.št. 33 OT).
VSL sklep III Cp 1323/2001
VSL44694
ZIZ člen 9, 9/6, 10, 10/1, 15, 9, 9/6, 10, 10/1, 15. ZPP člen 343, 343/1, 343, 343/1.
izvršba - pravna sredstva - revizija - nedovoljena pritožba - zavrženje
V izvršilnem postopku odločbe o pritožbi ni mogoče izpodbijati, revizija pa tudi ni dovoljena. Sodišče prve stopnje je zato pravilno pritožbo dolžnikov proti sklepu sodišča druge stopnje zavrglo kot nedovoljeno.
VDS sklep Pdp 166/99
VDS01681
ZPP člen 354, 354/2, 354/2-13, 354, 354/2, 354/2-13. ZDR člen 36e, 36f. ZTPDR člen 70, 72, 70, 72.
pobotni ugovor - bistvena kršitev določb postopka
V kolikor je pobot v pravdi uveljavljan, sodišče pa o njem ne odloči v izreku, je podana absolutna bistvena kršitev pravil pravdnega postopka iz 13. točke drugega odstavka 354. čl. ZPP/77, saj je tak izrek sodbe nerazumljiv.
VSL sodba I Cp 394/2001
VSL44985
ZOR člen 218, 218. SZ člen 28, 29, 28, 29.
stanovanjski stroški - stroški upravljanja, prenove in izboljšav
Stroški upravljanja predstavljajo plačilo upravniku za njegovo storitev in delo in jih je tako upravičen zahtevati na pogodbeni podlagi. Plačilo ostalih stanovanjskih stroškov sme zahtevati le iz naslova povračila, kar pomeni, da mora navesti in dokazati, da jih je za lastnike poravnal sam in iz lastnih sredstev.
VSL sodba II Cp 1717/2000
VSL49046
ZOR člen 20, 125, 125/1, 131, 20, 125, 125/1, 131.
razdrtje pogodbe - neizpolnitev obveznosti
Pri nefiksnih pogodbah je določba 131 člena ZOR kogentne narave.
VSL sklep III Cp 1032/2001
VSL47563
ZIZ člen 15, 40, 15, 40. ZPP člen 108, 108.
predlog za izvršbo - nepopoln predlog
Če je upnikov predlog za izvršbo napopoln v smislu 40. člena ZIZ, je sodišče dolžno upnika pozvati, naj ga v roku ustrezno dopolni.
VSL sklep II Cp 784/2001
VSL45209
ZD člen 221, 221.
pozneje najdeno premoženje - dodatni sklep o dedovanju - zapuščinski postopek
Če je soglasna volja med dediči, da se pozneje najdeno premoženje zapustnika deduje drugače, ko se je dedovalo po prvotnem sklepu o dedovanju, zapuščinsko sodišče upošteva takšno voljo dedičev in dodatne zapuščine ne razdeli po prvotnem sklepu o dedovanju.
VSL sodba I Cp 2046/2000
VSL44997
ZPP člen 153, 153/3, 153, 153/3.
založitev predujma - dokaz - dejansko stanje
Če je za izvedbo dokaza treba založiti predujem, pa stranka tega ne stori, potem jo doletijo enake posledice, kakor če izvedbe dokaza sploh ne bi predlagala.
VSL sklep III Cp 64/2001
VSL47569
ZJSRS člen 21a, 21c, 21c/1, 28, 28/5. ZIZ člen 15, 38, 292, 15, 38, 292. ZPP člen 168, 168/2, 168, 168/2.
izvršilni stroški - oprostitev plačila - sklad
Glede na določila ZJSRS, po katerih je pravica do nadomestila preživnine pogojena z obstojem izvršljive terjatve preživninskega upravičenca (pravnomočne sodbe, začasne odredbe, dogovorom pri centru za socialno delo - prva alinea 21a. člena) in z že začetim (in več kot tri mesece trajajočim) postopkom izvršbe oziroma njegovim neuspešnim zaključkom (1. odstavek 21c. člena) ter glede na to, da gre pri prehodu terjatve za subrogacijo sklada v položaj upnika v postopku izterjave, je tako mogoče zaključiti, da se določba 5. odstavka 28. člena ZJSRS o oprostitvi plačila sodnih stroškov nanaša poleg na sodne takse tudi na predujem za stroške za opravo izvršbe.